google/wiki40b huggingface dataset:
Miche-Guerciotti

UCI-status

I sin første sesong, i 2003, var laget rangert i divisjon III, etter det gamle UCI-systemet, Verdenscupen i landeveissykling for menn. Påfølgende sesong, i 2004, avanserte laget til det som den gang ble kalt divisjon II. I 2005, da UCI (Det internasjonale sykkelforbundet) introduserte forløperen til dagens avdelingssystem, fikk laget prokontinental-status, en status de beholdt i to år, inntil de ble nedgradert til kontinentallag i 2007.
Festiviteten i Sarpsborg

Festiviteten er en bygning i Sarpsborg som stod ferdig i år 1900.

De første tiårene

Bygget ble innviet 18. mars 1900 som byens festlokale, men først etter noen års drift ble det bestemt at bygningen skulle kalles «Festiviteten».
Det har blitt hevdet at Sarpsborgs første kinoforestilling fant sted i Festiviteten 2. påskedag 1904. I alle fall ble det vist film i bygningen den kvelden, men regulær kinodrift ble det aldri startet i Festiviteten.
I 1904 gikk selskapet som hadde bygget Festiviteten konkurs. Den lokale sparebanken overtok eiendommen, men i 1909 ble et nytt selskap etablert for å få i gang selskapsaktivitetene i bygningen. Det nye selskapet het A/S Sarpsborg Festlokale.
Fra 1914 arrangerte Sarpsborg Haandværkerforening, senere Sarpsborg Håndverk- og Industriforening, flere store markeder i Festiviteten. Hensikten var å samle inn penger, og håndverkerforeningens arrangementskomité fikk i stand både lotterier, lykkespill, og ulike former for sceneopptredener, fra kabaret til revy.
Sparebanken ble stående som eier av bygget frem til 1934. A/S Sarpsborg Festlokale satte i gang omfattende restaureringsarbeider så snart de hadde overtatt eiendomsretten i 1934, og Festiviteten åpnet dørene på nytt i 1935.

2. verdenskrig

Under 2. verdenskrig beslagla Nasjonal Samling Festiviteten som sitt lokale hovedkvarter og festlokale.

Brann

Den 5. januar 1950 ble Festiviteten alvorlig brannskadet.
Xiushan Tujia Miao

Xiushan (kinesisk: 秀山土家族苗族自治县; pinyin: Xiùshān tǔjiāzú miáozú Zìzhìxiàn) er et autonomt fylke for tujia- og miaofolk i byprefekturet Chongqing i Folkerepublikken Kina.
Befolkningen var på 582 637 innbyggere i 1999, og 610 000 i 2004.

Samferdsel

Kinas riksvei 319 fører gjennom byprefekturet. Riksveien begynner i Xiamen løper nordvestover gjennom provinsene Fujian, Jiangxi, Hunan og Chongqing, til den ender opp i Chengdu, hovedstaden i provinsen Sichuan.
Kinas riksvei 326 begynner i Xiushan i Chongqing, går mot provinsen Guizhou, og ender i Hekou i Yunnan, ved grensen til Vietnam og den vietnamesiske byen Lao Cai.
Kyle

Etymologi

Kyle har opprinnelse som et skotsk etternavn dannet av gæliske caol, «strede, kanal, sund».

Kjente personer med navnet

Personene i listen er ordnet kronologisk etter fødselsår.
UTC+14.00

UTC+14.00 er en tidssone som ligger fjorten timer før standardtiden UTC. Den ligger umiddelbart vest for datolinjen (men opptil 30° øst for 180°-lengdegraden), og den er dermed den første delen av planeten som starter hver nye dag. I 2012 omfattet UTC+14.00 følgende områder:
Presidenten (kortspill)

Kortspillet Presidenten (alternative betegnelser: «Boms og president», «Boms», «President og slave») kommer opprinnelig fra Japan, der det kalles «Dai Hin Min» («fattig mann»).

Regler

Konfliktlinjene går oftest ut på hvilken rangering kortene skal ha. I kortspillet som er utgangspunktet til Presidenten, det japanske Dai Hin Min, er ess rangert som det høyeste kortet. Deretter følger konge, dame, knekt, og så videre helt ned til 2. 6 speiler og fungerer som en joker. 
I det amerikanske kortspillet Asshole, som er en amerikansk tilpasning av det samme spillet, er 2 det høyeste kortet. Deretter følger Ess, Konge, Dame helt ned til 3. I Asshole kan en toer legges på uavhengig av om runden består av enkeltkort, dobbelt, eller trippel. Runden vil da bli avsluttet, og den som la toeren får anledning til å legge ut et nytt kort.
Lagtingsvalget på Færøyene 1924

Lagtingsvalget på Færøyene 1924 ble avholdt 22. januar 1924.
Antallet representanter i Lagtinget ble økt fra 20 til 23 fra valget i 1924.
Zdravko Zemunović

Karriere

Zdravko Zemunović startet sin profesjonelle karriere i FK Teleoptik i 1969. Han har også spilt for FK Čukarički og FK BSK Batajnica.
Brannvern

Brannvern er virksomhet som dels skal hindre at brann oppstår, og om dette ikke lykkes, skal søke å begrense skade på liv og eiendom mest mulig.

Norge

Direktoratet for samfunnssikkerhet og beredskap (DSB) i Tønsberg har det overordnede ansvar for brannsikkerhet i Norge. Kommunene har ansvar for slukkingsberedskap, dvs. brannvesen, samt forebyggende arbeid rettet mot eiere og brukere av bygninger og andre brannobjekter. Eiere og brukere har det endelige ansvar for brannvernet, slik at brannsikkerheten er tilfredsstillende. 
Tall fra DSB viser at elektrisitet og åpen ild er de største årsakene til bygningsbranner. Elsikkerhet og forhold rundt bruk av åpen ild er derfor svært viktige faktorer i arbeid med brannvern.
Brannvern er regulert ved lov og forskrifter.
Platekompaniet

Platekompaniet AS er en norsk butikkjede som selger musikk, film og spill.

Historikk

Kjeden ble etablert i 1992, da Richard Ona, Egil Dahl og Rolf Kristian Presthus tok over den gamle CD- og fotobutikken på Grønland T-banestasjon.
Nye butikker ble etablert i Bogstadveien (1995) og Stortingsgaten (1997), før Platekompaniet åpnet butikker i Trondheim og Tromsø (1998). I 1999 åpnet Platekompaniet sin fjerde butikk på Byporten i Oslo, butikker på Torgallmenningen i Bergen og i Stavanger i 2000. Kristiansand, Strømmen, Sandvika og Oslo City fikk Platekompaniet-butikker i 2002. Oslo City var den første butikken som begynte å selge DVD, og ble raskt etablert som den største butikken i kjeden.
Butikken på Ski åpnet i 2003, Porsgrunn og Haugesund fulgte i 2004, før Vestkanten kjøpesenter i Bergen og Bergen Storsenter fikk hver sine butikker i 2006. I 2006 kom ny butikk i Tønsberg og slutten for Platekompaniet på Grønland. På dette tidspunktet hadde også spill blitt en del av utvalget etter at Oslo City startet med dette året før. I 2007 åpnet Platekompaniet butikker i Sandnes, Fredrikstad og Arendal, før Drammen og Jessheim fulgte i 2008 og City Syd i Trondheim og CC Vest i Oslo ble etablert i 2009. I 2010 åpnet Platekompaniet sin sjette butikk i Oslo på Storo Storsenter.
I 2011 ble butikken i Fredrikstad nedlagt. Per 2015 er butikker i Tromsø, Haugesund, Bergen (Vestkanten Storsenter og Bergen Storsenter), Arendal, Drammen og Lilleaker i Oslo også nedlagt. I juli 2019 ble det kjent at kjeden skal legge ned alle unntatt tre butikker.
Platekompaniet startet med netthandel høsten 2001 og i 2009 en egen avdeling for salg av digital musikk i MP3-format. I 2010 ble streamingtjenesten Wimp, hvor det også er mulig å kjøpe og laste ned MP3-filer, lansert i samarbeid med Aspiro og Telenor. Streamingtjenesten ble senere i 2015 kjøpt opp av Tidal. I mars samme år fikk usignerte band og artister muligheten til å selge musikken sin gjennom JUBA, en seksjon av Platekompaniets nettbutikk opprettet spesifikt for musikere uten platekontrakt.

Priser og nominasjoner

Platekompaniet har vært nominert til Norsk videogramforenings pris «Årets kjøpefilmforhandler» hvert år siden den ble opprettet. Butikken på Oslo City har vunnet den tre ganger, Sandvika-avdelingen én. I 2002 ble Platekompaniet tildelt Norsk designråds utmerkelse for god design, og året etter mottok grunnleggerne Egil Dahl og Rolf Kristian Presthus prisen «Entrepreneurs of the Year, region east» fra den norske avdelingen av det internasjonale revisjonsselskapet Ernst & Young. Under spillbransjens Gullstikka-utdelinger for 2007 og 2008 vant Platekompaniets avdeling på Oslo City i kategorien «Årets butikk», etter å ha vært nominert i samme klasse også de to foregående årene.
Nicole Kay

Idrettskarriere

Kay kom på andreplass på 100 og 200 meter i U15-klassen under det australske ungdomsmesterskapet i friidrett i 2012, og fikk sølv på 4 x 100 meter og 4 x 200 meter i U16-klassen. I 2013 kom hun på førsteplass på 100 meter, andreplass på 200 meter og tredjeplass på 400 meter i U16-klassen. Hun fikk ingen individuelle medaljer i det australske ungdomsmesterskapet i 2014, men fikk bronse på 4 x 100 meter stafett i U18-klassen. I 2015 vant hun 100 og 200 meter i U18-klassen i det australske ungdomsmesterskapet, og kom på andreplass på 4 x 100 meter stafett. Hun vant Gold Coast Classic 2015 i november, med ny personlig rekord på 55,72 sekunder
I det australske juniormesterskapet (U20) i friidrett i 2016 kom hun på andreplass på 100 meter, men nådde ikke finalen på 200 meter. Hun ble tatt ut til å delta på 4 x 100 meter stafett under U20-VM i friidrett 2016, og Australia kom der på sjuendeplass. I det australske U20-mesterskapet i 2017 kom hun på sjetteplass på 100 meter. Under Australsk mesterskap i friidrett 2018 kom hun på femteplass på 200 meter, med ny personlig rekord på 23,83 sekunder, til tross for 1,7 m/s motvind. I mai deltok hun i Melanesiamesterskapet i friidrett 2018, og fikk der gull på 200 meter og sølv på 100 meter, bak Heleina Young fra Fiji.
Østerrikes vitenskapsakademi

Østerrikes vitenskapsakademi (tysk: Österreichische Akademie der Wissenschaften) er en juridisk enhet som ligger under en spesiell beskyttelse av republikken Østerrike. Ifølge akademiets statutter er dets hensikt å fremme vitenskap og humanitære fag i enhver henseende og ethvert område, spesielt innenfor grunnforskning. I 2009 ble det rangert som nr 82 av de 300 fremste forskningsinstitusjoner i verden av Webometrics Ranking of World Universities.
Appellasjon

Appellasjon er innen vinproduksjon en definert og lovbeskyttet geografisk områdeinndeling brukt til å identifisere hvor vindruer er dyrket. Appellasjonen er klart avgrenset til andre geografiske områder og har regler for hvilke druer kan dyrkes, maksimal avkastning druen skal gi, alkoholnivå, og andre kvalitetsfaktorer. Alle kravene i appellasjonen må være oppfølgt før produsenten på lovlig vis kan sette navnet på vinflasken, etiketten. Regler som styrer appellasjonene er avhengig av landet der vinen produseres.

Historie

Tradisjonen med appellasjon er svært gammel. Den eldste referansene er å finne i Bibelen, der vin av Samaria, vin av Carmel, vin i jisre ' el, er nevnt. Denne tradisjonen fortsatte gjennom hele antikken og middelalderen, men uten noen offisielt sanksjonerte regler.
City Lights Bookstore

City Lights Bookstore er en uavhengig bokhandel i San Francisco i California. Den spesialiserer seg på verdenslitteratur, kunst og progressiv politikk.
Hermesia (bille)

Levevis

Både larvene og de voksne (imago) er planteetere som lever på trær og busker i skog.

Utbredelse

Slekten er utbredt i Mellom- og Sør-Amerika.
Røyse Ultra 2017

Røyse Ultra 2017 var tredje gang Røyse Ultra ble arrangert. Løpet ble arrangert 22. - 23. april 2017, og består av en 10 km løype som løpes åtte ganger i løpet av 24 timer.
12 av 22 startende deltakere fullførte løpet.
Jomfrudom

Jomfrudom, eller sjeldnere møydom, er tradisjonelt en kvinnes tilstand før hun har gjennomført sitt første samleie. I mange kulturer og religioner legges det vekt på at en kvinne er jomfru når hun gifter seg. Praksisen er ofte knyttet til æreskulturer hvor det blir sett som skamfullt å ikke være jomfru. I noen kulturer blir det sett som en viktig begivenhet å blø på bryllupsnatten, så noen jenter opereres for å oppnå effekten.

Etymologi

Ordet jomfru kommer av det tyske «Jungfrau», det vil si «ung kvinne eller ung frue». Ordet kom til Norden i middelalderen som begrep for en fornem pike eller uberørt jente, jamfør jomfru Maria. Ordet ble etter hvert også tittel for ugifte adelsdamer eller unge, borgerlige jenter, omtrent med samme betydning som «frøken» har i moderne tid. Begrepet blir også brukt om menn som debuterer seksuelt i nyere tid.

Begrepsendring

I november 2017 ble ordet «jomfruhinnen» byttet ut med ordet «skjedekrans» fordi at en ikke kan vite om noen er jomfru eller ikke basert på hvordan det ser ut inni skjeden. I tillegg så er det ikke alle som blør første gang de har samleie siden den ikke pleier å sprekke. Mange ganger vil ikke hymen forsvinne eller endre utseende heller, og derfor er det ikke mulig å se om noen er jomfru eller ikke heller.

Spørreundersøkelser

I nyere tider er det uenigheter om hva definisjonen på jomfrudom er. Det er blant annet ulike meninger om hvilken seksuelle aktiviteter som gjør at man ikke er jomfru mer. Den største uenighetene handler om oral- og analsex skal telles eller ikke.
I 2007 ble det gjort en undersøkelse på Prevention Research Center hvor 925 personer mellom 12 og 16 år deltok. De ble spurt om hvordan de ville definere jomfrudom. 83,5 % av deltakerne mente at en ville fremdeles være jomfru selv om man berørte en annen persons kjønnsorganer, mens 70,6 % mente at en også ville fortsette å være jomfru hvis man deltok i oral- eller munnsex. 16,1 % definerte mennesker som hadde deltatt i analsex som jomfru, og 5,8 % sa at en ville også være jomfru hvis en hadde hatt vaginal sex.
En lignende undersøkelse ble publisert i 1999 hvor 59 % mente at en ikke mistet jomfrudommen sin hvis en hadde hatt oral sex og hvor 19 % tenkte det samme om anal sex. Den ble gjort av Kinsey instituttet for undersøkelse av sex, kjønn og reproduksjon på Indiana university i USA
Blonde on Blonde

Sporliste

Alle sangene er skrevet av Bob Dylan.
Kvinner i hvitt

Kvinner i hvitt (spansk: Damas de Blanco) er en opposisjonsbevegelse av kvinner på Cuba. Den består av ektefeller og andre slektninger til opposisjonelle som har blitt fengslet av Castro-regimet. 
Bevegelsen ble grunnlagt i 2003, etter at 75 mannlige journalister, forfattere og menneskerettighetsforkjempere ble fengslet av myndighetene. Kvinnene protesterer mot fengslingene gjennom å gå til messe hver søndag i hvite klær. Den hvite farven symboliserer de fengsledes uskyld. 
Kvinner i hvitt fikk Europaparlamentets Sakharovpris i 2005 sammen med organisasjonen Reportere uten grenser og den nigerianske menneskerettighetsadvokaten Hauwa Ibrahim. Representanter for organisasjonen ble nektet utreise fra Cuba og kunne først reise til Brussel for å motta prisen i april 2013.
NM i mangekamp 2008

NM i mangekamp 2008 for senior, junior, ungdom og veteran var en del av NM i friidrett 2008, og ble arrangert som et eget mesterskap på Svenningmoen idretts- og fritidspark i Overhalla, 23. og 24. august 2008 av Overhalla IL.
Det ble konkurrert i tikamp for herrer fra U16 og oppover, nikamp for gutter U15, og sjukamp for kvinner.
Mostviertel

Mostviertel («mostkvartalet») er en av de fire tradisjonelle regionene i den østerrikske delstaten Niederösterreich, sydvest i delstaten. Som navnet antyder, er landskapet kjent for sine mange frukttrær, spesielt pære, som det lages fruktvin og fruktsaft av. Syd i Mostviertel begynner Alpene med Ybbstal- og Türnitz-Alpene. Den største byen er St. Pölten.
Mostviertel grenser mot Wald- og Weinviertel i nord (adskilt gjennom Donau), mot Wienerwald i øst, mot Steiermark i syd og mot de oberøsterrikske regionene Traunviertel i vest og Mühlviertel i nordvest.
Jar Jar Binks

Jar Jar Binks er en figur i filmserien Star Wars. Figuren forekommer i filmene The Phantom Menace, Attack of the Clones, Revenge of the Sith og Star Wars: The Clone Wars. Rollen er der for å ha et komisk innslag. Ahmed Best er stemmen til Jar Jar, og har også gitt bevegelsene til Jar Jar ved bruk av motioncapture-teknikken. Figuren er nesten helt datamaskingenerert. Han er en «Gungan» fra planeten Naboo.
Karakteren har måttet tåle mye kritikk fra dem som fant Jar Jar irriterende snarere enn morsom, og for noen er han selve symbolet på alt de synes er galt med «forløper-trilogien» av Star Wars.
FF «Håkon Mosby»

FF «Håkon Mosby» (sjøsatt 1980) er et norsk forskningsfartøy eid av Havforskningsinstituttet. Det var bygd ved Mjellem & Karlsen sammen med søsterskipet «Michael Sars», begge sjøsatt i 1980 og tok over etter det forliste FF «Helland-Hansen» (1957–1976).
Skipet var oppkalt etter havforskeren Håkon Mosby (1903–1989). Det har Universitetet i Bergen som medeier, før 2008 var det eneeid av universitetet. Skipet er fast stasjonert i Skagerrak og Nordsjøen med base på Forskningsstasjon Flødevigen utenfor Arendal. Det er 47 meter langt og på 701 brt. Fartøyet har en motorkraft på 1500 kW. Skipet er spesielt utrustet for tokt innen forskning på fiskebestander, miljøundersøkelser og akustiske undersøkeler. Skipet har laboratorier, ekkolodd, sonarer og annet akustisk utstyr, samt utstyr for å ta vann- og bunnprøver. Det tar spesielt prøver av sedimenter på havbunnen.
Freemaniana rawlinsi

Utseende

Arten er ganske liten (vingespenn ca. 18 millimeter) og fullstendig ensfarget brun.
Antennenes klubbe er ganske stor.

Levevis

Larvene lever trolig på gress (Poaceae) i tropisk regnskog.

Utbredelse

Arten er bare kjent fra Ecuador.
Daozhen Gelao Miao

Daozhen Gelaozu Miaozu 道真仡佬族 苗族自治县 ( Dàozhēn Gēlǎozú Miáozú Zìzhìxiàn ) er et autonomt fylke i byprefekturet Zunyi i provinsen Guizhou i Folkerepublikken Kina.
I 1999 hadde det en befolkning på 315 235 innbyggere.
Georgios Papandreou (den yngre)

Biografi

Georgios A. Papandreou er sønn av Andreas Papandreou og barnebarn av Georgios Papandreou, begge tidligere statsledere. Han ble født i Saint Paul i Minnesota i USA mens faren hadde en stilling ved universitetet der. Han gikk senere på skole i Toronto i Canada og har utdannelse fra Amherst College, Stockholms universitet, London School of Economics og Harvard University.
Han vendte tilbake til Hellas etter den greske militærjuntaens fall i 1974 og ble aktiv i farens parti PASOK. Han har sittet i det greske parlamentet siden 1996 og vært utdannelsesminister og utenriksminister.
Brighton Dome

Bakgrunn

Brighton Dome ble bygget på bestilling fra daværende prins Georg IV i 1803. Prinsen fikk arkitekt William Porden til å tegne et stort kuppelformet bygg som skulle fungere som stall for hestene hans, samt en kornbørs. Stallen hadde plass til 44 hester og kuskene deres. Taket var en stor kuppel – en dome – med diameter på 24 meter og høyde på 20 meter. Byggingen kostet 54 783 pund, og stallen ble åpnet i 1808.
I 1850 solgte dronning Victoria, Georg IVs niese, eiendommen til Brighton by, og stallen fungerte som kavaleribrakker fra 1856 til 1864. Etter dette ble innsiden fullstendig bygget om og åpnet 24. juni 1867 som en konsert- og møtesal med plass til 2500 mennesker. I 1867 ble også ridehuset oppusset og omgjort til en kornbørs. Det ble handlet korn i bygget hver torsdag frem til desember 1914, da bygningen ble omgjort til et militærsykehus og senere til en rulleskøytebane. 
En ny omfattende runde med oppussing skjedde i 1934 og 1935, og konsertsalen ble ombygget til slik den ser ut i dag. Salen har plass til 2100 publikummere. Domen fikk også et nytt pipeorgel, et av byggets mest kjente særtrekk.

Bruk

Brighton Dome er en av Sør-Englands største og mest kjente musikk- og teaterbygg. Årlig arrangeres det over 600 konserter, teater- og danseforestillinger, bokbad, filmer og skuespill her. I tillegg huser domen den årlige Brighton Festival.
Eurovision Song Contest 1974 ble arrangert i Brighton Dome, der Sverige og ABBA vant konkurransen med «Waterloo».
Rudolph-Wilde-Park

Rudolph-Wilde-Park er en park i ortsteilen Schöneberg i bydelen Tempelhof-Schöneberg i Berlin. Parken er oppkalt etter Rudolph Wilde, den første overborgermesteren i den da selvstendige byen Schöneberg.
Den langstrakte, smale parken omfatter til sammen syv hektar, og begynner ved Rathaus Schöneberg og strekker seg fra Martin-Luther-Straße ca. 650 meter mot vest, til Volkspark Wilmersdorf ved Kufsteiner Straße.
Vincent Aboubakar

Landslaget

Han ble tatt ut til Fotball-VM 2010 i Sør-Afrika.
Han ble tatt ut i Kameruns tropp til FIFA Confederations Cup 2017 i Russland.
Wappesoeme

Utseende

En middelsstor, avlang, gulbrun trebukk. Oversiden er tett kledt med korte hår. Antennene er tynne og noe lengre enn kroppen. Pronotum er rundet. Dekkvingene er jevnbrede, rundede i spissen. Beina er middels lange, lårene litt fortykkede.

Utbredelse

Arten finnes i Bolivia.
Kim Kyong-hui

Bakgrunn og virke

Kim Kyŏng-hŭi begynte på sin politiske karriere 1971 i Nord-Koreas demokratiske kvinneforbund. I 1976 ble hun stedfortredende president for det Det koreanske arbeiderpartis sentralkomites stående avdeling fot internasjonale kontakter. Hun er representant i den øverste folkeforsamling og har siden 1987 hatt ansvaret for avdelingen for lettindustri i Sentralkomiteen. Hun har vært medlem av selve Sentralkomiteen siden 1988.
I 1972 giftet hun seg med general Jang Song-thaek, som var en av landets fremste ledere frem til han ble fratatt all makt og henrettet i desember 2013. Hennes eneste datter Jang Kum-song (1977–2006) studerte i Paris, der hun begikk selvmord.
Burn (Deep Purple-sang)

Konsertfremføringer

Frem til Deep Purple ble oppløst i 1976, var «Burn» den sangen som åpnet samtlige av bandets konserter i perioden. Etter gjenforeningen i 1984 nektet Ian Gillan å synge sanger fra «Coverdale-perioden», og den ble ikke spilt av bandet igjen før i 1991, da med Joe Lynn Turner som bandets vokalist. Denne versjonen av Deep Purple, som varte fra 1989 til 1992, spilte bare konserter i 1991 og åpnet nærmest alltid med «Burn». Antagelig for å vise at dette ikke var den klassiske Mark II-besetningen med Ian Gillan.
Da Gillan returnerte i 1993 ble sangen igjen lagt til side, og bandet har ikke spilt den i sin helhet siden. David Coverdales band etter Deep Purple, Whitesnake, fremførte aldri sangen før på 2000-tallet. Selv ikke da Whitesnake var et «mini-Deep Purple» da Coverdale, Ian Paice og Jon Lord alle var med i bandet på begynnelsen av 1980-tallet. I den senere tiden har Whitesnake spilt en medley bestående av «Burn» og «Stormbringer».

Alternativ versjon

En alternativ versjon («Burn» 2004 Remix) ble utgitt som «bonus-spor» på ny-utgivelsen av albumet Burn fra 2004. Denne versjonen er ikke vesentlig forskjellig fra originalmiksen.
VM i fotball 2018 – Gruppe A

Gruppe A i VM i fotball 2018 består av vertsnasjonen Russland, Egypt, Saudi-Arabia og Uruguay. Kampene i denne gruppa spilles mellom 14. og 25. juni.
Chaniotiki gaitis

En chaniotiki gaitis var en tradisjonell gresk fiskebåt fra Kreta. Båten hadde et lite akterspeil og et skansekledd dekk som var buet mellom relingene. Skroget hadde en lengde på opptil ti meter. Forut på båten er en bakk og en liten mast. Masten heller sterkt forover for en «sakoleva» rigging.
Sovjetunionens statsminister

Sovjetunionens statsminister er den informative betegnelsen på et embede i Sovjetunionen, som eksisterte i perioden 1923–1991 under forskjellige navn. Benevnelsen ble i praksis bare brukt i en kortere periode i 1991.
Under Vladimir Lenin var statsministeren regjeringssjef i Sovjetunionen. De viktigste beslutninger ble likevel foretatt av Politbyrået i Sovjetunionen. Etter Lenins bortgang ble den reelle makten overført til kommunistpartiets generalsekretær, og statsministeren ble mer eller mindre redusert til en gallionsfigur.
Ettersom en rekke sovjetledere til tider var innsatt i begge embedene samtidig, ble kommunistpartiets generalsekretær ofte omtalt som «Sovjetunionens statsminister» i vestlige media. Leonid Bresjnev ble f.eks. ofte kalt «Sovjetunionens statsminister», selv om han aldri ble innsatt i dette embedet.